Knut Bohwim

Knut Gudbrand Andreas Bohwim (1931–2020) var en norsk skuespiller, produsent og regissør, som regisserte de fleste filmene om Olsenbanden. Han var far til forfatter Alexia Bohwim.

Han debuterte som pianospillende russ i filmen Bedre enn sitt rykte i 1955, og ble deretter reklamefilmprodusent. Da han startet Teamfilm i 1962 var Knut Bohwim produsent på filmen Operasjon Løvsprett, som ble en stor kassasuksess. Da Teamfilm bestemte seg for å fornorske den danske Olsenbanden, ble det starten på en lang rekke suksesser for Knut Bohwim som regissør. Det var Bohwims unorske holdning som gjorde han på egen hånd fikk til avtalen med å lage filmene. Selv om kritikerne slaktet filmene om Olsenbanden, ble de elsket av publikum og folk strømmet til. Bohwim hadde regien i 12 av de 14 Olsenbanden-filmene. I den ene av filmene han ikke regisserte, Olsenbanden og Dynamitt-Harry, spilte han bankraner. Knut Bohwim samarbeidet tett med danske filmarbeidere på produksjonene i privateide Teamfilm.   

Han fikk ikke støtte fra det offentlige gjennom årene som eier i Teamfilm, og klarte selv å finansiere hver film han laget. Olsenbanden nummer 13, …men Olsenbanden var ikke død!, var hans eget originalmanus, og det å bruke Munch-museet var hans idé. Han laget flere filmer med suksess og fikk Sølvklumpen for krigsfilmen Det største spillet i 1967.

Bohwim døde 16. juni 2020 i sitt hjem.

Filmografi

Regissør
 1999 – Olsenbandens siste stikk
 1992 – Ute av drift
 1984 – …men Olsenbanden var ikke død!
 1982 – Olsenbandens aller siste kupp
 1981 – Olsenbanden gir seg aldri
 1979 – Vi spillopper
 1979 – Olsenbanden og Dynamitt-Harry mot nye høyder
 1978 – Olsenbanden og Data-Harry sprenger verdensbanken
 1977 – Olsenbanden og Dynamitt-Harry på sporet
 1976 – Olsenbanden for full musikk
 1975 – Tut og kjør
 1975 – Glade vrinsk
 1975 – Olsenbanden møter Kongen & Knekten
 1973 – Olsenbanden og Dynamitt-Harry går amok
 1973 – Kjære lille Norge
 1972 – Olsenbanden tar gull
 1970 – Skulle det dukke opp flere lik, er det bare å ringe
 1969 – Olsenbanden – Operasjon Egon
 1968 – Sus og dus på by'n
 1967 – Det største spillet
 1964 – Operasjon Sjøsprøyt

Skuespiller/statist
 1999 – Olsenbandens siste stikk – Som seg selv
 1984 – … men Olsenbanden var ikke død! – Parkometervakt
 1982 – Olsenbandens aller siste kupp – Fengselspsykolog
 1981 – Olsenbanden gir seg aldri – Vakt
 1979 – Olsenbanden og Dynamitt-Harry mot nye høyder – Pilot
 1978 – Olsenbanden og Data-Harry sprenger verdensbanken – Mann med stor last på taket
 1977 – Olsenbanden og Dynamitt-Harry på sporet – Stasjonsbetjent
 1974 – Olsenbanden møter Kongen & Knekten – Politikonstabel
 1973 – Olsenbanden og Dynamitt-Harry går amok - Forskjellige politikonstabler
 1970 – Olsenbanden og Dynamitt-Harry – Vellykket bankraner
 1969 – Olsenbanden operasjon Egon – Nysgjerrig herre
 1955 – Bedre enn sitt rykte – Jazzpianist

Produksjonssjef
 1973 – Jentespranget
 1962 – Operasjon Løvsprett
 1963 – Elskere
 1963 – Vildanden
 1964 – Nydelige nelliker
 1966 – Hurra for Andersens
 1974 – Under en steinhimmel

Referanser

Eksterne lenker 
 

Norske teaterregissører
Norske filmregissører
Norske skuespillere
Skuespillere i Olsenbanden-filmer
Amandakomiteens Ærespris
Olsenbanden
Personer fra Oslo